cyanic-selkie/wikianc huggingface dataset:
שמאות מקרקעין
שמאות באנגליה
באנגליה התאוריה והפרקטיקה השמאית מפותחות ביותר (מכונה שם: property valuation ושמאי מקרקעין מכונה land valuer (דהיינו: "שמאי מקרקעין" ומכאן מקור המושג בעברית, ירושת תקופת המנדט) או property valuer (כלומר: "שמאי נדל"ן"); השוו ל- real estate appraisal באנגלית אמריקאית). בין שאר הסיבות לכך בולטת העובדה שהרבה לפני התקבלותן של תקני דיווח כספי בינלאומיים (IFRS) באנגליה בפרט ובאיחוד האירופי בכלל, כבר תקני החשבונאות המקוריים הבריטיים חייבו שערוך נכסים לא-סחירים במאזן, ולפיכך שמאים בריטיים נדרשו לבצע הערכות שווי תקופתיות לבנייני משרדים ושאר מבנים מסחריים. ישנה גם השפעה לכך שלונדון משמשת כמרכז פיננסי עולמי, בכלל זה בתחום הנדל"ן. רבות מחברות ייעוץ הנדל"ן הגדולות ביותר באירופה כגון: Jones Lang LaSalle, CB Richard Ellis, King Sturge ו- Knight Frank הן בריטיות. חברות אלה מעניקות ייעוץ, תיווך ושירותי שמאות תחת קורת גג אחת; את השמאויות הן מבצעות לפי תקני השמאות הבריטיים (ראו בהמשך). את המובילות הבריטית מסמלת העובדה שמשרדי ה- IVSC, הוועדה לתקני שמאות בינלאומיים, ממוקמים בלונדון.
הארגון המאגד את כל מקצועות הנדל"ן באנגליה הוא ה- RICS (ראשי תיבות של Royal Institution of Chartered Surveyors). ארגון זה התרחב מעבר לאנגליה ומקיים סניפים ברבות ממדינות אירופה. תקני השמאות אותן הוא מפרסם מאוגדים ב-Red Book – "הספר האדום".
חמש שיטות השומה הבריטיות
באנגליה מקובלת הבחנה בין חמש שיטות שומה. אלה הן:
שמאות מקרקעין בישראל
מקצוע שמאות המקרקעין בישראל מוסדר בחוק שמסמיך את מועצת שמאי המקרקעין להסדיר ולפקח על פעילות הענף, ובין היתר: ביצוע הבחינות להסמכת שמאי מקרקעין, ניהול הפנקס של שמאי המקרקעין, פיקוח ורישום המתמחים, טיפול בתלונות שעניינן התנהגות שאינה הולמת את המקצוע. החוק מייחד את העיסוק בעריכת שומת מקרקעין לשמאי הרשום בפנקס בלבד. החוק אינו מגדיר בפירוש מהי שומת מקרקעין, ואולם התקנות קובעות כי דו"ח השומה חייב לכלול לכל הפחות את הפרטים הבאים: זיהוי הנכס; תיאור הנכס והסביבה; הזכויות המוערכות; המצב התכנוני שחל על הנכס; מטרת השומה; מועד הביקור בנכס; המועד הקובע לעניין השומה; העקרונות שלפיהם נערכה השומה.
מסלול הכשרה של שמאי מקרקעין
דרישת המינימום לרישום בפנקס שמאי המקרקעין בישראל היא עמידה ב-3 תנאים מצטברים: השכלה אקדמאית כלשהי, עמידה בכל הבחינות של מועצת שמאי המקרקעין, סיום התמחות בת שנה אחת.
מקום המדינה ועד לתחילת שנת 2021, הוסמכו במדינת ישראל ונרשמו בפנקס שמאי המקרקעין 2,671 שמאים בלבד, כ-75% מתוכם פעילים. מרבית שמאי המקרקעין הפעילים, חברים בלשכת שמאי המקרקעין, שהיא עמותה המהווה ארגון יציג של המקצוע.
השימוש הנפוץ בשומות מקרקעין
השימוש הנפוץ בשומות מקרקעין בישראל הוא למטרות הבאות :
התקינה השמאית בישראל
החל מסוף שנת 2006 ועד היום אושרו על ידי הועדה לתקינה שמאית שבמועצת שמאי המקרקעין, 20 תקנים שבהם הוגדרו כללים נורמטיביים-מקצועיים לעורכי השומות במקרקעין בישראל, מתוך מטרה לשפר את המקצועיות, השקיפות והאמינות של שומות המקרקעין. מעמד התקינה כיום הוא נורמת עבודה מומלצת בלבד, ואין חובה לערוך את שומות המקרקעין על פיה.
בתחילת שנת 2019, הצטרפה לשכת שמאי המקרקעין בישראל לארגון ה- IVSC שהוא ארגון המאגד כ-100 מדינות שאימצו תקינה שמאית אחידה, ובהן: ארה״ב, אנגליה, מדינות האיחוד האירופאי, רוסיה, הודו, סין ועוד.
הקווים המנחים של השמאי הממשלתי הראשי
"הקווים המנחים" הם קובץ הנחיות מקצועיות אשר נכתבות ומפורסמות על ידי השמאי הממשלתי הראשי במשרד המשפטים, והם עוסקים בסוגיות ייחודיות הנוגעות לשווי נכסים מיוחדים (כגון: מבני ציבור, דרכים, מחצבות, מטמנת אשפה, תחנות תדלוק ועוד) או בסוגיות הנוגעות לשווי זכויות מיוחדות (כגון זכות הדיירות המוגנת לפי חוק הגנת הדייר, שומות עבור רשות מקרקעי ישראל ועוד).
הכרעות במחלוקות שמאיות בישראל
שלושת הערכאות המקצועיות הקיימות בישראל:
יחסי פולין–פקיסטן
יחסי פולין–פקיסטן הם היחסים הדו-צדדיים בין פולין לפקיסטן, אשר החלו בשנות הארבעים. לאחר העצמאות של פקיסטן ב-14 באוגוסט 1947, ליקאת עלי ח'אן, ראש ממשלת פקיסטן הראשון, יצר את הקשרים הדיפלומטיים הראשונים עם הרפובליקה העממית של פולין ולבסוף, ב-17 בדצמבר 1962, פקיסטן הפכה לאחת הראשונות במדינות המוסלמיות ליצור קשרים עם ממשלת פולין הקומוניסטית.
פולין פתחה שגרירות בקראצ'י בשנת 1962, אך העבירה אותה לאסלאמאבאד בשנת 1965. ממשלת פקיסטן פתחה את שגרירותה בוורשה בשנת 1969. נכון לעכשיו, פולין מקיימת גם קונסוליה כללית תרבותית בקראצ'י וכן קונסוליית כבוד בלאהור.
היסטוריה
יחסי פולין עם פקיסטן מתוארכים למלחמת העולם השנייה.
בספטמבר 1939 ברית המועצות בפיקודו של יוסיף סטלין סיפחה את פולין המזרחית בשיתוף פעולה עם גרמניה הנאצית ועקרה פולנים רבים. ברגע שגרמניה הנאצית תקפה את ברית המועצות ביוני 1941, האימפריה הבריטית וברית המועצות יצרו יחסי ידידות והשתדלו לשפר את התנאים לפולנים העקורים. בין התאריכים 24 באוגוסט 1942 ועד 31 בדצמבר 1944 פונו פליטים פולנים מברית המועצות דרך "המסדרון הפרסי" באיראן ולמעלה משלושים אלף מהם שוכנו במחנות פליטים והתיישבו בקראצ'י (אז חלק מהודו הבריטית), אשר היה הנמל הגדול הקרוב ביותר. חלקם נשארו בקראצ'י, והפכו לאזרחים במדינת פקיסטן שהוקמה בשנת 1947.
כמה אנשי אקדמיה פולנים הצטרפו לפקולטה של אוניברסיטת קראצ'י, והעבירו קורסים החל ממדעי הפיזיקה ועד מדעי החברה. לאחר עצמאותה של פקיסטן, ולדיסלב טורוביץ', יחד עם שלושים קצינים וטכנאים פולנים, תרמו להקמת חיל האוויר הפקיסטני וסייעו לו. ב-14 באוגוסט 2006 הוקמה אנדרטה במוזיאון חיל האוויר של פקיסטן בקראצ'י כדי להכיר בשירותיהם של אנשי האוויר הפולנים בראשות קומודור טורוביץ'.
קשרי הגנה
בשנת 1948 ראש ממשלת פקיסטן ליקאת עלי ח'אן חתם על הסכם לשלוש שנים עם אנשי גולה וקציני חיל האוויר הפולני להקמת חיל האוויר הפקיסטני (PAF). ביניהם היה הגנרל ולדיסלב טורוביץ', שהפך לסגן ראש מטה האוויר ב-PAF. הקצינים הפולנים והגנרל טורוביץ' הקימו מכונים טכניים, בעיקר המכון לטכנולוגיה של חיל האוויר בקראצ'י. בתחילה הוא פיקח על הכשרה טכנית בבסיס התעופה וכמה מהמומחים הפולנים במדור הטכני בקראצ'י.
הקצינים הפולנים מילאו חלק פעיל במלחמת הודו–פקיסטן בשנת 1965, והובילו ופיקדו על פעולות מלחמה אוויריות נגד חיל האוויר ההודי. הקצינים הפולנים סייעו בהגנה על לאהור ומערב פקיסטן. טורוביץ' וחלק מהטייסים קיבלו גם אזרחות כבוד לפקיסטן. הגנרל טורוביץ' ומשפחתו נותרו דמויות חיוניות בפקיסטן. בשנת 1972 השתתפו טורוביץ' ומדענים פולנים אחרים בתוכנית הגרעין של פקיסטן. מדענים פולנים סייעו למדינה גם להשיק את תוכנית החלל שלה, כאשר הגנרל טורוביץ' הפך למנהל הטכני של התוכנית בשנת 1967.
שיתוף פעולה
פולין הייתה אחת מתורמות הסיוע העיקריות לפקיסטן לאחר רעידת האדמה בקשמיר בשנת 2005. פולין שלחה מהנדסים צבאיים, מדענים גאולוגיים וכלבי הצלה. פולין עזרה לפקיסטן לבנות מחדש את הערים שנפגעו ברעידת האדמה.
שיתוף פעולה כלכלי
יחסי הסחר בין פקיסטן לפולין התפתחו בתקופת ממשלתו של ראש ממשלת פקיסטן זולפיקאר עלי בהוטו. פולין ופקיסטן חתמו על הסכם סחר בנושא הימנעות מכפל מס ב-25 בספטמבר 1974. פקיסטן ופולין חתמו על הסכם נוסף בנושא סחר ימי ב-25 בינואר 1975. הסכם בנושא תעופה אזרחית נחתם ב-30 בספטמבר 1977. יחסי הסחר השתפרו כאשר הנשיא פרבז מושארף ערך ביקור רשמי בן שלושה ימים בפולין באפריל 2007. זה היה הביקור הראשון אי פעם של ראש מדינת פקיסטן בפולין. במהלך ביקורו ניהל הנשיא מושארף הסכמים רבים בבירת פולין, שכללו שיחות רשמיות עם מקבילו הפולני, לך קצ'ינסקי וראש ממשלת פולין ירוסלב קצ'ינסקי. חמישה הסכמים דו-צדדיים ומזכרי הבנה (MoU) המכסים שיתוף פעולה מועיל הדדי בתחומי הביטחון, ארגונים קטנים ובינוניים, חינוך, מדע, תרבות, שיתוף פעולה כלכלי, נחתמו עם הפדרציה של לשכות המסחר בפקיסטן.
Huiselijke zorgen
Huiselijke zorgen (בתרגום מילולי מהולנדית: "דאגות ביתיות") הוא פסל של הפסל והצייר הבלגי ריק ואוטרס. הפסל עשוי ארד, וממדיו הם: אורך: 60 ס"מ, גובה: 220 ס"מ, ורוחב: 63 ס"מ.
יצירת הפסל
הפסל נוצר ב-1913 בבריסל. נל, אשתו והדוגמנית, סיפרה על יצירת הפסל: " . . . ערב אחד, בזמן שריק הציג לי את התוכניות הפיסוליות שלו, עמדתי ישר, ידיים שלובות, ראש מוטה מעט קדימה, מהורהרת. ראיתי את ריק מביט במכחול תופס נייר ומצייר בקדחתנות. . . לא הייתי מודעת לכך שהוא יצר שם את הטיוטה הראשונה של יצירת האמנות הזו "דאגות ביתיות", דמות אינטימית וגדולה. . . ".
מיקומי הפסל
ואוטרס יצר 12 העתקי יציקות של פסל זה, והוא מוצב באתרים הבאים:
שירים מבית סבא
שירים מבית סבא היא סדרת טלוויזיה ישראלית לילדים משנת 2017, בכיכובו של טוביה צפיר, שבוימה על ידי יוני גרא ונכתבה על ידי איתמר רוטשילד עבור ערוץ הופ!. לסדרה הופקה עונה אחת בעלת 8 פרקים באורך 5 דקות.
תקציר העלילה
בכל פרק מגיע לביתו של סבא טוביה אחד מנכדיו, אשר מספר לו על בעיה שעברה עליו במהלך היום. סבא טוביה נזכר במה שסבא שלו היה אומר בנושא, וכך עוזר לנכד. בכל סיום פרק בסדרה יש שיר מהמאה ה-20 של ארץ ישראל.
שירי הסדרה
בכל פרק בסדרה מופיע שיר שונה מהמאה ה-20 של ארץ ישראל, כאשר את השירים מבצע טוביה צפיר.
התאחדות יהודי אתיופיה בישראל
התאחדות יהודי אתיופיה בישראל (1981-1972) היה הארגון הכלל ארצי המוסכם הראשון של יוצאי אתיופיה בישראל, שייצג את הקהילה באתיופיה ובישראל בפני ממשלת ישראל, ממשלות זרות, וארגונים יהודיים בינלאומיים.
סקירה
הארגון זכה לברכתם של כהני הקהילה, זקניה ונקלע לא פעם לעימותים אל מול נציגי שמונו על הקהילה מטעם. בראשית דרכו קיבל את חסותם של ארגונים ישראלים שפעלו למען ביתא ישראל כוועד הסיוע, האגודה לרווחת הפלשים, האגודה האמריקאית.
רבים מחברי הארגון שימשו כפעילי עלייה באתיופיה, וכפעילים בקומייטי,
מטה הארגון שכן בבית פייטלוביץ', ברחוב ויתקין 10 תל אביב-יפו. יושבי ראש: עובדיה חזי (1972-77), זימנה ברהני (1977-79) ואברהם ירדאי (1979-80).
אחרים: זכריה יונה, רחמים אלעזר, יוסף הדנה, עובדיה חזי, רחל מקוריה, צהייה אליאס, בנימין אדהנני, מתי אליאס ועוד.
אילן מרק
ביוגרפיה
מרק נולד ב-15 בפברואר 1963 בחיפה. עבר לגור בצרפת ולמד באוניברסיטת פייר ומארי קירי בפריז, בה קיבל תואר ראשון במדעים (1983), תואר שני בכימיה (1986) ותואר דוקטור, בהנחייתו של פרופ ז'אן נורמנט (דצמבר 1988). לאחר מכן השתלם באוניברסיטה הקתולית בלובין, בלגיה, בתור פוסט-דוקטורנט אצל פרופסור ליאון גוזה (ghosez). בשנת 1990 עבר לעבוד במרכז הלאומי למחקר מדעי – CNRS (Centre National de la Recherche Scientifique) באוניברסיטת פייר ומארי קירי בפריז, וסיים את שלב הפוסט דוקטורט שלו בשנת 1995.
בספטמבר 1997 עלה לישראל והתקבל לטכניון כמרצה בפקולטה לכימיה. הוא הועלה לדרגת פרופסור חבר בשנת 2000 ולפרופסור מן המניין בשנת 2004. מאז שנת 2005, הוא נאמן הקתדרה לכימיה על שם סר מייקל וליידי סובל. במשך השנים הוזמן לכהן כפרופסור אורח במכון הטכנולוגי של אוניברסיטת טוקיו (יפן), באוניברסיטת מונטריאול (2006, קנדה), באוניברסיטת שטרסבורג (צרפת), באוניברסיטת פריז דקארט (2010, צרפת), המכון הטכנולוגי בקליפורניה (CalTech, ארצות הברית), באוניברסיטת מונפלייה (2011, צרפת), המועצה המדעית של טאיואן (2011), באוניברסיטת מחוז אוסאקה (2015, יפן), באוניברסיטת Wilhems-University Munster, (גרמניה, 2015) ובהמועצה הלאומית של טאיוואן (2017).
פרסם מאמרים מדעיים רבים (יותר מ-240) בכתבי-עת בינלאומיים. הוא חבר במערכת של למעלה מעשרה כתבי עת מדעיים.
זכה בפרסים בינלאומיים רבים על הצטיינות אקדמית ועל הצטיינות בהוראה.
סינתזות אורגניות
מרק עוסק בסינתזה של תרכובות אורגניות ובמיוחד בייזום תכנון ופיתוח של אסטרטגיות סטריאו-סלקטיביות ואנטי-סלקטיביות חדשות ליצירת מספר מרכזים סטריאוגניים רצופים באמצעות פונקציונליזציה של מולקולות אורגניות במצב הפחות תגובתי. תהליכים אלה מתבצעים בשלב כימי יחיד ומובילים לסינתזה של מבנים מולקולריים מורכבים. הבנת מנגנוני התגובה מספקת תובנה לגבי מקורות הסטראו-סלקטיביות וקובעת אופטימיזציה לפיתוחן של המתודולוגיות היעילות והכלליות ביותר האפשריות.
חבר מערכת ועורך של כתבי-עת מדעיים בתחום הכימיה
מארק הוא חבר מערכת בכתבי עת רבים, בהם: כימיה תקשורת, (RSC); כימיה אורגנית וביו-מולקולרית, (RSC); כתב העת האירופי לכימיה אורגנית, (WILEY-VCH); התיעוד הכימי, (Wiley-VCH); סינתזה וקטליזה מתקדמת, (Wiley-VCH); סינתזה, (Thieme); סינלט, תימה; המהדורה הבינלאומית Angewandte Chemie, (WILEY-VCH); כימיה, כתב עת אירופאי, (WILEY-VCH); הלווטיקה, (WILEY-VCH); ביקורות כימיות (ACS); מדע מרכזי ACS (ACS).
הוא עורך כתבי-עת רבים, בהם: סינתזה אורגנית מקיפה (מהדורה שנייה. אלסבייה); כתב העת בילשטיין לכימיה אורגנית; כתב העת הישראלי לכימיה, (Wiley-VCH); טטרהדרון (אלסבייה); סדרת פטאי "כימיה של קבוצות פונקציונליות", (WILEY-Chichester).
פעילות בארגונים מדעיים בינלאומיים
מרק היה חבר במועצה המדעית של הסימפוזיון האירופי לכימיה אורגנית (ESOC) בין השנים 2005–2009, ויו"ר המועצה המדעית הזו בין השנים 2007-2009; חבר במועצה המדעית לפיתוח כימיה של המכון. של חומרים טבעיים, GIF / Yvette, צרפת; נשיא הוועדה המדעית של קרן צרפת ישראל בשנים 2007–2011; מאז 2007, הוא הנציג הישראלי בחטיבה לכימיה אורגנית של EUCHEM (האיגוד האירופי למדעים כימיים ומולקולריים), ובשנים 2009–2011 כיהן כסגן נשיא שלה, וכנשיא שלה בין השנים 2012 ל 2015. בשנת 2009, היה חבר בוועדת ההערכה של אוניברסיטת בורדו, צרפת; של המחלקה לכימיה של אקול נורמל סופרייר (ENS), צרפת, ויו"ר ועדת ההערכה של המחלקה לכימיה באוניברסיטת קפריסין בשנת 2012.
פרסים והוקרה
אילן מארק נבחר מספר פעמים כ"מורה המצטיין" וקיבל את פרס ינאי למצוינות בחינוך האקדמי (2016), כולם בטכניון.
במהלך השנים הוא זכה בפרסים רבים בארץ ובחוץ-לארץ:
מרק היה נשיא כנס בורגנשטוק בשנת 2018. הוא נבחר לחבר באקדמיה הצרפתית למדעים בשנת 2017, ובהאקדמיה הלאומית הישראלית למדעים בשנת 2019.
קרנון מקפץ פסיפי
קרנון מקפץ פסיפי (שם מדעי: Alticus arnoldorum) הוא מין של דג ממשפחת הקרנוניים שבסדרת הדקראים. הוא חי בכמה איים באוקיינוס השקט.
אורכו של הדג לכל היותר 8 ס"מ והוא בעל דו-צורתיות זוויגית. בעוד הזכרים כהים ובעלי כתם כתום על סנפיר החזה שלהם. הנקבות והצעירים קטנים יותר ובעלי גוף חיוור ומפוספס בשחור. גופם מוארך ושטוח והם בעלי ראשים גדולים וסנפירים קטנים. הם מתמחים בקפיצה מסלע לסלע באמצעות שרירי זנבם הגדולים.
דגים אלה חיים באוקיינוס השקט בשוניות מסביב לסמואה, למריאנה, לאיי החברה ולאיי קוק, וכן בדרום האוקיינוס השקט. הם חיים על משטחי סלע קשים הסמוכים לחוף ומקפצים ביניהם. הם מתחמקים מהגלים מחשש שיפלו לים השורץ בטורפים מהירים מהם. הם יכולים לאכול ואפילו להזדווג מעל הסלעים אך הם חייבים זרמי מים על עורם כדי לנשום.
הודעות (יישום)
הודעות (באנגלית: Messages) הוא יישום מסרים מיידיים שמפותח על ידי חברת אפל. היישום הופץ למערכות ההפעלה macOS ו-iOS.
הודעות החליף את iChat בתור תוכנת מסרים מיידיים ברירת מחדל ב-macOS Mountain Lion ביולי 2012. אמנם היישום ירש את רוב התוכנות מ-iChat, הודעות גם כוללת תמיכה ב-iMessage, שירות מסרים מיידיים של אפל למערכת ההפעלה iOS.
גרסת macOS
היישום הוכרז ב-16 בפברואר 2012 כחלק מגרסת המפתחים של macOS Mountain Lion. עם השחרור של היישום, הודעות החליפה את iChat בתור תוכנת מסרים מיידיים ב-macOS. גרסת בטא חופשית של הודעות הייתה זמינה להורדה ל-macOS ליאון מהאתר של אפל עד יוני 2012.
תכונות
כמו בקודמו, ליישום יש הודעות טקסט, אודיו, ויכולות שיתוף מסך. היישום כולל גם תמיכת שיחת וידאו, ניצול אפשרות שיחות וידאו ביישום FaceTime כשאפשר. עם זאת, הוא שומר על יכולות וידאו להתממשקות עם לקוחות מסרים מיידיים אחרים.
היישום תומך ב-iMessage של אפל, שירות מסרים מיידיים חינמי האפשרי רק לבעלי מכשירים המריצים iOS 5. הוא גם תומך בשני הפרוטוקולים, Extensible Messaging and Presence (XMPP) (מוצג ביישום תחת השם "Jabber") ו-AOL Instant Messenger (AIM). בנוסף, ביישום מציע התחברות ישירה ליאהו! מסנג'ר ולגוגל טוק.
מריו פטרקוביץ'
מריו פטרקוביץ' (נולד ב-8 ביולי 1972) הוא שחקן ומנחה טלוויזיה קרואטי. זוכה העונה הראשונה של Tvoje lice zvuči poznato.
פטרקוביץ' נולד בבילובר, והחל לעבוד כחשמלאי רכב לאחר לימודיו. לאורך תקופה מסוימת חי בשוודיה וב. הוא התמקצע במספר רב של תחומים כמו כושר גופני, מכירת מכונת פוקר ואימוני טאקוונדו. אולם לאחר אימון אחד נפצע בברך, ועבר ניתוח חמש פעמים. בשנת 1994 החל לעבוד ברדיו Bjelovar-Bilogor. מאוחר יותר הוקרנה התוכנית בטלוויזיה המקומית NetT. ב-9 בדצמבר 2022 נחשף כי פטרקוביץ' עתיד להשתתף בקדם הקרואטי לאירוויזיון 2023 עם השיר "Putovanje" בהשתתפות טופ אוף דה פופס. הם הגיעו למקום העשירי עם 33 נקודות.
צ'יין-שיונג וו
וו עבדה בפרויקט מנהטן, במסגרתו עזרה לפתח את תהליך הפרדת האורניום לאיזוטופים U-238 ו-U-235 על ידי דיפוזיה של גזים. וו ידועה ביותר בזכות הובלת "ניסוי וו", אשר סתר את חוק שימור הזוגיות. גילוי זה הוביל לזכייתם של תלמידיה, צונג-דאו לי וצ'ן-נינג יאנג, ב-1957 בפרס נובל לפיזיקה, וכן לזכייתה של וו בפרס וולף לפיזיקה ב-1978. המומחיות שלה בפיזיקה ניסויית עוררו השוואות למרי קירי, ובין כינויי הכבוד שלה נמצא את "הגברת הראשונה של הפיזיקה", "מאדם קירי הסינית" ו"המלכה של המחקר הגרעיני".
ביוגרפיה
וו נולדה בעיירה ליהו בטיחאנג, במחוז גיאנגסו ב-31 במאי 1912. אביה, וו זונגי, עודד אותה להצטרף לכיתה שלמדה מפי "הו שי", פילוסוף ומורה ידוע ומוביל באותם הזמנים. וו ואביה היו קרובים למדי, והוא עודד את רצונותיה ותחומי עניינה על ידי יצירת סביבה תומכת ורכישת ספרים, מגזינים ועיתונים. וו עזבה את עיירת מולדתה בגיל 11 על מנת להצטרף לבית הספר הרגיל לבנות "סוזו".
ב-1929 רצתה וו לעבור ללמוד באוניברסיטה הלאומית המרכזית בנאנג'ינג. אולם, לפי התקנות הממשלתיות באותם הזמנים, תלמידי "בית ספר רגיל" אשר רצו לעבור לאוניברסיטה היו צריכים לשמש כשנה כמורים. מכאן, ב-1929 וו החלה ללמד בבית הספר הציבורי של סין, שנוסד על ידי "הו שי" בשאנגחאי. מ-1930 ועד 1934, וו למדה באוניברסיטה המרכזית הלאומית. תחילה היא למדה מתמטיקה, אך לאחר מכן עברה לפיזיקה. במשך שנתיים לאחר סיום התואר בפיזיקה היא החלה במחקר פיזיקלי ברמה אקדמית, וכן עבדה כעוזרת באוניברסיטת זזיאנג. לאחר מכן, הפכה לחוקרת במכון לפיזיקה של אקדמיית סיניקה.
וו החליטה שברצונה להמשיך בלימודי הפיזיקה ברמה גבוהה יותר ממה שהתאפשר לה בסין. לכן, החלה לחפש מקום לימוד באזור קליפורניה. לאחר שקיבלה תשובה חיובית מאוניברסיטת מישיגן, וו וחברתה, דונג רופן, כימאית מטייכנג, יצאו להפלגה הארוכה מסין לארצות הברית. שתי הנשים הגיעו לסן פרנסיסקו ב-1936. התוכניות של וו לתחום לימודיה השתנו לגמרי לאחר שהגיעו לאוניברסיטת קליפורניה בברקלי. היא פגשה את הפיזיקאי לוק ציה ליו יואן, נכדו של יואן שה-קאי, הנשיא הראשון של רפובליקת סין. אבל הישגיה של וו זיכו אותה בהצעה ללמוד עם ארנסט א. לורנס, שזכה מעט מאוחר יותר בפרס נובל לפיזיקה ב-1939 בזכות המצאת מאיץ חלקיקים והפיתוח של יישומיו בפיזיקה. וו נטשה את תוכניותיה ללמוד במישיגן ובמקום זאת נשארה בברקלי. היא התקדמה במהירות במחקר שלה, וסיימה את תואר הדוקטור בפיזיקה ב-1940. וו ויואן התחתנו שנתיים מאוחר יותר, ב-1942. ב-1947, היא ילדה בן בשם וינסנט יואן, שהפך גם הוא לפיזיקאי בחלוף השנים.
ניסוי שלה שהוכיח את הפרת חוק שימור הזוגיות תרם תרומה משמעותית לפיזיקת החלקיקים ולפיתוח של המודל הסטנדרטי של הפיזיקה. על התחזית התאורטית לתוצאה זו זכו בשנת 1957 צ'ן-נינג יאנג וצונג-דאו לי בפרס נובל לפיזיקה. התפקיד שמילאה וו בגילוי הזה לא הוכר ציבורית עד ל-1978, אז זכתה בפרס וולף על כך.
וו נפטרה ב-16 בפברואר 1997, בגיל 84, בעיר ניו יורק, כתוצאה משבץ. עד מותה הייתה וו פרופסורית ידועה לפיזיקה בקליפורניה.
ארון קבורת תבנת
ארון קבורת תבנת הוא ארון הקבורה של המלך הפיניקי תַּבּנִת מצידון, אביו של המלך אשמונעזר השני. על גבי ארון הקבורה חרותות שתי כתובות שאינן קשורות אחת לשנייה, האחת בכתב חרטומים, והשנייה באלפבית פיניקי. ארון הקבורה נוצר בתחילת המאה ה-5 לפנה"ס (או ה-4 לפנה"ס). הוא נחפר בשנת 1887 על ידי הארכאולוג העות'מאני אוסמאן המדי ביי בנקרופוליס של אייאה ליד צידון ביחד עם סרקופג אלכסנדר וארונות קבורה נוספים. בתוך ארון הקבורה נמצא גופו החנוט של המלך בתוך נוזל החניטה, במצב שימור מושלם. ארון הקבורה והשלד מוצגים אחד ליד השני והם חלק מאוסף המוזיאונים לארכאולוגיה של איסטנבול.
את השם תַּבּנִת אפשר לפרש תבנית, תמנית כלומר תמונה. ויליאם פוקסוול אולברייט העלה השערה שמשמעות השם הוא "זוהר אלוהי", על פי הביטוי האכדי melammu.
על פי הכתובת שהופיעה על ארון קבורת בנו אשמונעזר השני מקבלים את שושלת בית המלוכה: אשמונעזר הראשון, בנו המלך תבנת, אמעשתרת אשתו, שהייתה הכוהנת הגדולה לאלה עשתרת, ובנם המלך אשמונעזר השני. תבנת גם היה דודו של המלך בדעשתרת, שמלך אחרי אשמנעזר השני.
ארון הקבורה וגלויו
הקברים ליד צידון התגלו במרץ 1887 על ידי הכומר האמריקאי והמסיונר הפרסביטריאני ויליאם קינג אדי (William King Eddy), שחי עם משפחתו בצידון. הוא ביקר במערת קברים כ־10 מטר מתחת פני האדמה. הוא מדד ותיאר את כל ארונות הקבורה שמצא שם משיש לבן ושחור. הדוח נשלח אל המזרחן הבריטי ויליאם רייט בלונדון. הוא מצידו שלח מכתב לעיתון הבריטי הטיימס שבו סיפר על הגילוי של אדי תוך שהוא מבקש מהמוזיאון הבריטי לנקוט מידית בצעדים להבטיח שהאוצר לא ייפול לידי "הוונדלים הטורקים". מכתב זה שהופיע בטיימס הסב את תשומת לבו של האמדי ביי, האוצר החדש של המוזיאונים לארכאולוגיה של איסטנבול, האמדי ביי ארגן מידית שמירה משטרתית סביב המערה, שלא אפשרה לאיש להיכנס אליה עד להגעתו. הוא הגיע לצידון ב־29 באפריל וארגן חפירה מידית מלאה של ארונות הקבורה, והעברתם לאיסטנבול. הוא סיפר לאחר מכן שהמכתב הביא אותו להחלטה: "להראות להם שוונדלים טורקים כן יכולים".
בעת החפירה, פתחו הפועלים את ארון קבורה תבנת ומצאו את גופתו החנוטה במצב שימור טוב, צפה בתוך נוזלי החניטה. בעת הגילוי, האמדי ביי אכל ארוחת צהריים. הפועלים שפכו את נוזל החניטה לאדמה וכך לא התאפשר לחקור את סוד הנוזלים ולא לשמר את הגופה. האמדי ביי ציין בכתביו ב־1892, שהוא הצליח לשמור כמות קטנה של הנוזלים שנשארו בתחתית ארון הקבורה.
ארון הקבורה מזכיר בצורתו מומיה מצרית כשראש ארון הקבורה הוא דמוי אדם (אנתרופואיד), בעל זקן עם פנים מחייכות, בעיצוב בסגנון מצרי.
הכתובת
הכתובת ידועה בסימון KAI 13. הכתובת בכתב החרטומים מראה, שארון הקבורה היה מיועד במקורו למצביא מצרי בשם פן־פתח.
העתק אותיות הכתובת עם ניקוד ובירורים לקריאה בעברית: "אָנֹכִ תבנת כֹּהֵן עַשְׁתּרת מלך צִדֹנִם בֵּן אֶשְׁמֻנעֶזֶר כהן עשתרת מלך צדנם שֹׁכֵב באָרֹן זֶ . מי אַתָּ כֹל אדם אֲשֶׁ תַּפֻק אֶית הארן זֶ, אַל אַל תפתח עֲלִתִי ואל תַּרְגִּזֵנִ כִּ אִי אָרֻ לַנִ כסף אי אר לנ חָרֻץ וכֹל מִנִם מִשֹׁד . בִּלְתִּ אנכ שכב בארן ז אל אל תפתח עלתי ואל תרגזנ כ תֹּעֲבַת עשתרת הדבר הֻא ואִם פתח תפתח עלתי ורגז תרגזנ אַל יִכֹּן לך זרע בחים תחת שמש ומשכב את רְפָאִם." נחום סלושץ פירש את הכתובת כך:.
תארוך ארונות הקבורה
ארונות הקבורה של תבנת ואשמונעזר השני בנו, דומים בסגנונם לארונות הקבורה שהיו מקובלים במצרים בימי השושלת ה־26 של מלכי מצרים, שבירתם הייתה העיר סאיס, למשל ארון הקבורה של פסמתיך השני והורחבית מסקארה שנמצא במוזיאון המטרופוליטן לאמנות. דמיון זה הביא את החוקרים להשערה, שארונות הקבורה האלה נוצרו בתקופה זאת.
ייתכן ושני ארונות הקבורה נרכשו על ידי הצידונים, לאחר השתתפותם בקרב פלוסיום שהתרחש בשנת 525 לפנה"ס, בין כנבוזי השני ופסמתיך השלישי ממצרים.
נייט הגדול: בפוקוס
נייט הגדול: בפוקוס (באנגלית: Big Nate: In the Zone) הוא רומן בדיוני ריאליסטי של הקריקטוריסט האמריקאי לינקולן פירס. הרומן הוא השישי בסדרת הספרים "נייט הגדול". ספר זה יצא לאור בשנת 2014 על ידי הרפר קולינס.
עלילה
נייט ננזף על ידי המנהל ניקולס כי טדי הרס בטעות את מתווה מלחמת 1812 במהלך השבוע האחרון היה לו מקרה נורא של מזל רע, כולל ציונים גרועים במיוחד. מאוחר יותר, מוטל עליו להשלים עוד מטלה.
לאחר שסיים, הוא מבחין בג'ני וארתור, שמגלים אהבה באופן מכוער. נייט מכין רשימה של שמות גנאי שהוא חושב שיש לקרוא לארתור. צ'אד מופיע ומבחין בנייט. לאחר שנשאל על מה הוא עובד, נייט משקר במהירות ואומר שהוא עמד להתחיל קומיקס. צ'אד רוצה לככב גם הוא בקומיקס. צ'אד, שיש לו רומן עם מאיה, שואל את נייט אם הוא יוכל להציל אותה.
לאחר הלימודים "לרכוב על החילזון" יוצרת המנון רוק קלאסי בשם "אתה בדרך אל האושר כשאתה בפוקוס על הכושר". המזל הנורא של נייט גורם לארתור לשים לב לרשימת שמות המחמד, וכתוצאה מכך הוא פורש ממבוכה. ללא זמר מוביל, "רוכבים על חילזון" צריך לבחור בין נייט, פרנסיס (לשניהם יש "אסונות טבע" לקולות) וטדי (לא מספיק מיומן לשיר ולנגן בו זמנית). הם בוחרים בנייט. למחרת, נייט עולה לבמה בעצבים ושוכח את המילים, מה שהופך את לרכוב על החילזון למוקד צחוק, במיוחד על ידי תלמיד כיתה ז׳ בשם מרקוס גוד. לאחר מכן, נייט מקבל רגל מזל מצ'אד. מייד, מזל טוב קורה בכל מקום בחייו של נייט. הוא מסוגל לקלוע לסל מאמצע המגרש, לאחור ובעיניים עצומות, נדחה מבחן מתמטיקה, ניתן לנייט שיעור חופשי וניתנים לו 20 דולר.
למרבה הצער, נראה כי מאיה יוצאת עם מרקוס. מאוחר יותר, אביו של נייט נותן לו עונש לא לצייר קומיקס לפני השינה, מה שגורם לו לצייר על נעלי הסניקרס המסוגננות שהופכות אותו לפופולרי יותר ממרקוס, מה שגורם למרקוס לקנא מאוד בנייט. במהלך השבוע הבא, נייט הופך להיות "בפוקוס". הוא מתבקש לחתום על סניקרס של ילדים אחרים, עונשו מבוטל ומקבל ציונים מושלמים בכל המבחנים שלו. עם זאת, הוא מבין שהוא הופך להיות כמו ארתור. נייט סוטה נפשית ומבקש מארתור להצטרף שוב אל "לרכוב על החילזון". לאחר שהזמין בהצלחה את ארתור בחזרה, המאמן קאלהון מספר להם על היום האתלטי. מרקוס ומאיה הם זוג ומרקוס מתערב עם נייט שכיתות ו׳ לא ינצחו באירוע אחד ביום השדה בשביל להקניט את צ'אד. מאיה מתרוממת ואומרת למרקוס להפסיק, קובעת "מה הוא עשה לך?", ואז נפרדת ממרקוס. נייט נותן את הרגל לצ'אד כדי שיוכל לנסות להתחבר למאיה המצוערת.
עם זאת, המזל נפסק, גברת גודפרי מגיע ומחרימה מנייט את הרגל. ביום השדה מקבלים תלמידי כיתות ו׳ את ענפי הספורט שהם הכי גרועים בהם. נייט צריך לעשות מרוץ משוכות. אף שהוא מסוגל לזכות בראש, הוא עובר על המשוכה האחרונה. הספורט האחרון הוא מרוץ שלוש רגליים. נייט וארתור עובדים יחד כדי לוודא שצ'אד ומאיה הם קבוצה. תלמידי כיתה ו׳ מנצחים מכיוון שמרקוס ובן זוגו לא עובדים יחד, בעוד שמאיה וצ'אד כן. בשבוע לאחר מכן מוכרז על אספה שתעניק ל "לרכוב על החילזון" הזדמנות שנייה. השיר "אתה בדרך אל האושר כשאתה בפוקוס על הכושר" זוכה להצלחה ומרקוס נבוך מול בית הספר כשצ'אד מכה את ראשו של מרקוס בבקבוק.
אזוביון דגול
אֲזוֹבְיוֹן דָּגוּל (שם מדעי: .Lavandula stoechas L) הוא בן-שיח ים-תיכוני, נדיר ובסכנת הכחדה ממשפחת השפתניים. הוא גדל על קרקעות חול-חמרה, במישור החוף ולמרגלות החרמון. הצמח עשוי להגיע עד לגובה של 70 ס"מ. ענפיו מעוצים בחלקם התחתון, ועליו צרים וארוכים. כל חלקי הצמח העיליים מכוסים שערות, חלקן שערות בלוטיות המכילות שמן ארומטי בעל ריח מיוחד. הפריחה היא בחודשים פברואר עד מאי והיא בצבע ארגמן - סגול.
מאפיינים
אזוביון דגול הוא בן שיח צפוף, שעיר, מאפיר שגובהו עד 1 מ'. הצימוח והלבלוב בחורף ובקיץ השלכת חלקית והעלים קטנים יותר. לאחר הבשלת הזרעים מתפוררת התפרחת והזרעים נפוצים יחד עם הגביע במהלך הסתיו והחורף.
הגבעולים זקופים, רבועים, ירוקים, מעוצים בחלקיהם התחתונים.
העלים נגדיים, פשוטים, שעירים, יושבים, מוארכים וצרים ואורכם 1 עד 2 ס"מ וצבעם ירוק-מאפיר. שפתם תמימה ושוליהם מקופלים במקצת לאחור. בעת מילולם הם מעלים ריח טיפוסי.
התפרחות, שצבען סגולות-כחולות, דמויות שיבולת ומלוות חפים. הן מסועפות וצפופות ומוארכות הממוקמות בקצות ענפים, אורכן 2 עד 3 ס"מ וקוטרן כס"מ אחד. התפרחות מסתיימות לרוב בקבוצה של 3 עד 5 חפים סגולים בוהקים ("דגל מכאן שמו העברי). החפים גדולים בהרבה מהפרחים שצבעם סגול כהה.
הפרחים נראים מסודרים מתחת לציצת החפים בשורות אנכיות. הפרחים קטנטנים, סגולים ארגמן כהה ואורכם כ-8 עד 10 מ"מ.
הגביע דמוי צינור, שעיר, בעל 13 עד 15 עורקים ודו-שפתנית עם 5 אונות קצרות. האונה  העליונה מורחבת לפעמים.
הכותרת דו-שפתנית, מאוחת עלים, שתי השפתיים ברורות למדי, שתיהן נראות יפה מבחוץ. השפה העליונה בת 2 אונות. השפה התחתונה בת 3 אונות. השפה העליונה של הכותרת שטוחה פחות או יותר או קמורה מבפנים, בדרך כלל קצרה מהשפה התחתונה. צינור הכותרת ארוך ובולט במידה רבה מן הגביע. צבע הכותרת סגול כהה.
האבקנים שמספרם 4, מפורדים ומעורים בצינור הכותרת וחבויים בו. הזוג הקדמי ארוך מהאחורי.
השחלה עילית, בת 2 עלי שחלה, שמתחלקים בשלב מוקדם על ידי מחיצה מדומה ל-4 מגורות בעלות ביצית אחת, עמוד עלי 1 ו-2 צלקות.
הפרי מסוג מַפְרֶדֶת (schizocarp) שעשוי 4 פרודות (זרעים, אגוזיות יבשות) ועטופות בגביע משתייר.
הזרעים חלקים ומבריקים, בעלי עובר ישר.
כאמור בראש כל תפרחת ישנה ציצית של חפים סגולים. ציצית זו משמשת ככל הנראה כ"דגל" (מכאן שם המין) שמטרתו למשוך את המאביקים ממרחק, תפקיד שברוב מיני הצמחים ממלאים עלי הכותרת של הפרח.
בית גידול ותפוצה
התפוצה במישור החוף ולמרגלות החרמון למרגלות החרמון: בעמק יעפורי ובהר קטע. אזוביון דגול גדל בבתות וגריגות על קרקעות חול-חמרה דלות-גיר החוף או חוסמס במישור החוף, ועל קרקע שבלתה מאבן חול נובית במרגלות החרמון. הוא גדל לרוב בגריגות של לוטם, קידה שעירה ומתנן שעיר. ביערות קק"ל נטועים מתפתחות האוכלוסיות היטב. הוא מוגן בשמורות הטבע לימן, הדסים, תל יצחק וחרוצים.
המין אומנם נדיר בישראל, אך באגן הים התיכון (מלבד מצרים ולוב) הוא מין נפוץ, ומונים בו 2 תת-מינים (אחד מהם אנדמי לספרד ולפורטוגל) וזנים מרובים, שגדלים במגוון גדול של קרקעות, ואינו שרוי בסיכון.
ענבר (פירושונים)
{{פירושונים|
אישים:
ראו גם
}}
אלגוריתם פוליג-הלמן
בתורת החבורות ובקריפטוגרפיה אלגוריתם פוליג-הלמן (באנגלית: Pohlig–Hellman algorithm) הוא אלגוריתם לפתרון בעיית הלוגריתם הבדיד במקרה הפרטי כאשר סדר החבורה הוא מספר חלק (שגורמיו הראשוניים קטנים). האלגוריתם הומצא ב-1978 על ידי סטיבן פוליג ומרטין הלמן.
בעיית הלוגריתם הבדיד
בעיית הלוגריתם הבדיד הכללית היא: בהינתן חבורה ציקלית \mathbb{G} מסדר q ויוצר g ויהי איבר כלשהו. מצא x המקיים h=g^x. הוא נקרא הלוגריתם הבדיד של h בבסיס g בקיצור \log_g h. אם q ראשוני, אלגוריתם צעד-קטן צעד-גדול פותר את הבעיה בסיבוכיות זמן של \sqrt{q} צעדים ובסיבוכיות מקום זהה. אלגוריתם רו של פולרד פותר את הבעיה בזמן דומה אך ללא צריכת זיכרון משמעותית.
בעיית הלוגריתם הבדיד נחשבת במקרה הכללי לבעיה קשה. האלגוריתם הטוב ביותר הידוע לפתרון הבעיה כאשר סדר החבורה הוא מספר ראשוני הוא אלגוריתם רו של פולרד המבוסס על אלגוריתם צעד-קטן צעד-גדול.
רקע מתמטי
אלגוריתם פוליג הלמן מנסה להאיץ את חישוב הלוגריתם הבדיד במקרה שסדר החבורה q אינו ראשוני וידועים גורמים לא טריוויאליים שלו. ידוע שהסדר של האיבר g הוא השלם i הקטן ביותר המקיים g^i=1. יהי q הסדר של g ונניח שקיים שלם p שהוא מחלק שלו (p|q) אז הסדר של g^p הוא q/p. הכללה של משפט השאריות הסיני אומרת שאם ידוע הפירוק: כאשר כל q_i זר יחסית לגורמים האחרים (כלומר  עבור כל i\ne j) כאשר gcd היא מחלק משותף מקסימלי, אז קיימת התאמה או איזומורפיזם בין החבורות  למכפלה הקרטזית שלהם  וקיימת דרך יעילה לעבור בין הייצוגים השונים.
בהינתן היוצר g ואיבר כלשהו נניח h ואנחנו מעוניינים למצוא את x כך שמתקיים g^x=h, נניח שהסדר של g הוא q וידועים לנו הגורמים שלו: (הגורמים לא חייבים להיות ראשונים כל עוד הם זרים זה לזה), אז ידוע שמתקיים: אם עבור כל i אז מתקבלות k בעיות של לוגריתם בדידי ב-k חבורות, כל אחת מסדר q_i שהסדר שלהן קטן משמעותית מ-q. אם נפתור את k המופעים הללו בעזרת כל אלגוריתם כוח גס לפתרון בעיית לוגריתם בדיד, נוכל לפתור את הבעיה בחבורה הגדולה (נובע ממשפט השאריות הסיני). כלומר הלוגריתמים הבדידיים x_i מ-1 עד k מקיימים:. היות ש-x שקול ל-x_i מודולו q_i עבור כל i לפי משפט השאריות הסיני למערכת המשוואות הבאה: יש פתרון יחיד x מודולו q. כך שאפשר לחשב אותו מתוך x_1,...,x_k עם אלגוריתם כמו אלגוריתם גאוס או אלגוריתם של גרנר (מתואר בהמשך).
תיאור האלגוריתם
תיאור אלגוריתם פוליג-הלמן מתוך הספר "מבוא למתמטיקה של ההצפנה". תהי \mathbb{G} חבורה ונניח שיש לנו אלגוריתם לפתרון בעיית הלוגריתם הבדיד ב-\mathbb{G} עבור כל איבר מסדר שהוא חזקה ראשונית (מתואר בהמשך). למשל אם הוא מסדר q^e ונניח שיש לנו אלגוריתם שפותר את הבעיה g^x=h בסיבוכיות של q^{e/2}. אם הסדר של הוא N שניתן לפירוק מהצורה  אז אפשר לפתור את בעיית הלוגריתם הבדיד g^x=h בסיבוכיות של
השיטה היא כדלהלן:
אלגוריתם פוליג-הלמן בעצם מצמצם את בעיית הלוגריתם הבדיד של איבר מסדר כלשהו לבעיית הלוגריתם הבדיד של איבר מסדר שהוא חזקה של ראשוני. לכן בעיית הלוגריתם הבדיד בחבורה \mathbb{G} קלה לפתרון אם הסדר של החבורה הוא כפולה של ראשוניים קטנים. למשל במקרה של השדה אם p-1 מתפרק לגורמים קטנים אז לא מומלץ להשתמש בשדה הזה אם רוצים חבורה שבה הבעיה נחשבת קשה. מה שאפשר לעשות זה למצוא שדה כזה כך שהראשוני p שווה 2q+1 כאשר q ראשוני וכן לבחור יוצר מסדר q ואז עובדים בתת-חבורה מסדר q של וסיבוכיות פתרון בעיית הלוגריתם הבדיד בתת-חבורה זו יהיה מסדר O(\sqrt{q}). בגלל שאלגוריתם תחשיב אינדקסים הוא תת-מעריכי q צריך להיות גדול.
יתרה מזו אפשר לצמצם את בעיית הלוגריתם הבדיד של איבר מסדר חזקה ראשונית לסדר ראשוני בסיבוכיות (להיפטר מהחזקה). בגלל הטריק הבא: אם g הוא מסדר q^e אז g^{q^{e-1}} הוא מסדר q. אם חוזרים על פעולה זו מספר פעמים אפשר להגיע לפתרון הלוגריתם הבדיד. הרעיון הוא לכתוב את המעריך x בצורה: ואז לחשב רקורסיבית את. היות ש-g^{q^{e-1}} הוא מסדר q מזה נובע ש:
הראשון נובע מהעלאת שני האגפים של g^x=h בחזקת q^{e-1}. השני נובע מההצגה המורחבת של x השלישי נובע מהעובדה ש-g^{q^e}=1. לכן המשוואה: הוא לוגריתם בדיד שהבסיס שלו הוא איבר מסדר q. ההנחה היא שאפשר לפתור בעיה זו ב-\sqrt{q} צעדים. אם פתרנו את המשווה הזו נוכל למצוא את x_0 עם המאפיין:
בשלב הבא מבצעים חישוב דומה והפעם מעלים את שני האגפים של g^x=h בחזקת q^{e-2} ומקבלים את: היות שאנחנו כבר יודעים את ערכו של x_0, כדי למצוא את x_1 אנחנו צריכים לחשב את הלוגריתם הבדיד עבור הנעלם x_1. שוב אפשר עם האלגוריתם לפתרון לוגריתם בדיד מסדר ראשוני ב-\sqrt{q} צעדים למצוא את x_1 ואז קיבלנו את x_0 ו-x_1 המקיימים: באותה דרך אפשר למצוא את x_2, באופן כללי אחרי שאנחנו יודעים מהם הערכים של אז אפשר לחשב את x_i על ידי פתרון:
דוגמאות להמחשה
נתונים הערכים: והבעיה היא לפתור את המשוואה g^x=9689 בשדה שהוא מסדר 11250. במקרה זה פותרים את הלוגריתם הבדיד של תת-בעיות מסדר נמוך לפי הגורמים הראשוניים של N. שני הגורמים הראשונים קטנים לכן הפתרון שלהם טריוויאלי. להלן דוגמה לפתרון בעיית הלוגריתם הבדיד בסדר של הגורם השלישי. אנחנו מנסים לפתור את המשוואה 5448^x=6909 בשדה. היות שהראשוני p=11251 נבחר בצורה כזו ש-p-1 מתחלק ב-5^4 ולכן 5448 הוא מסדר 5^4 בשדה. פותרים אותו בהדרגה כדי לקבל את x כדלהלן:
1. הצעד הראשון הוא לפתור את המשוואה, שמצטמצמת למשוואה זה קל כי x_0=1 הוא הפתרון היחיד ובשלב זה ערכו של x הוא x=x_0=1.
2. בצעד השני מנסים לפתור את: שמצטמצמת למשוואה. כל מה שצריך לבדוק עבור x_1 זה ערכים בטווח 1 עד 4. כך שאפשר לפתור את זה בכוח גס די בקלות. במקרה זה הפתרון הוא x_1=2, לכן בשלב זה ערכו של x הוא.
4. הצעד הבא והאחרון הוא לפתור את:
5. התוצאה האחרונה היא, שהפתרון שלה הוא x_3=4 לכן התשובה הסופית היא:
הבעיה המופיעה בשורה השלישית היא הבעיה מהדוגמה הקודמת.
בשלב זה מנצלים את משפט השאריות הסיני כדי לפתור את מערכת המשוואות המודולרית:
והפתרון הוא מודולו 11251.
אלגוריתם גרנר לפתרון CRT
קלט: שלם חיובי m שהוא כפולה של t שלמים חיוביים זרים זה לזה וייצוג מודולרי  (השאריות) של x מודולו m_i בהתאמה.
פלט: שלם x המקיים את משוואת CRT.
אלברט פנחסוב
אלברט פנחסוב (נולד ב-9 בפברואר 1972) הוא פרופסור מן המניין, המכהן כרקטור אוניברסיטת אריאל בשומרון. פנחסוב מתמחה בחקר מנגנונים מולקולריים ותפקודיים של הפרעות נפשיות. כיהן בעבר כראש המחלקה לביולוגיה מולקולרית וכסגן נשיא ודיקן למחקר ופיתוח באוניברסיטה.
ביוגרפיה
אלברט פנחסוב נולד ב-9 בפברואר 1972 בעיר נמנגן שבאוזבקיסטן. בין השנים 1990 ל-1994, למד ב-Gorkey Academy of Medicine, שבעיר ניז'ני נובגורוד, רוסיה.
בשנת 1994 עלה בגפו לישראל, והמשיך את לימודיו באוניברסיטת תל אביב, בה קיבל תואר שני (MSc) בשנת 1998, והוענק לו תואר דוקטור לפילוסופיה (Ph.D) בתחום ביולוגיה מולקולרית וביוכימיה קלינית, בהנחיית פרופ' אילנה גוזס בשנת 2002.
את השתלמות הבתר דוקטורט ביצע בחברת Johnson and Johnson בארצות הברית בין שנות 2002–2004, שם עסק בפיתוח תרופות לטיפול במחלות ניוון עצבי בהנחייתו של ד"ר דאגלס ברנמן (Dr. Douglas Brenneman).
עם שובו לישראל, בשנת 2005 הצטרף פנחסוב למחלקה לביולוגיה מולקולרית באוניברסיטת אריאל ובין השנים 2008–2014, שימש בה כראש המחלקה.
בשנת 2014 מונה לסגן הנשיא ודיקן למחקר ופיתוח באוניברסיטה, הוא נשא בתפקיד זה עד שבשנת 2020 נבחר על ידי סנאט האוניברסיטה לכהן כרקטור במקום מיכאל זיניגרד שכיהן בתפקיד במשך 12 שנים.
פנחסוב הוא פרופסור מן המניין במחלקה לביולוגיה מולקולרית, ובבית הספר לרפואה ע"ש ד"ר מרים ושלדון ג. אדלסון, שבאוניברסיטת אריאל. בין פעולותיו הבולטות: הקמת מרכז לחקר המוח באוניברסיטת אריאל יחד עם פרופ' אסתר פרידע, הקמת התוכנית ללימודי קדם רפואה ביחד עם פרופ' יאיר שפירא וחברות בוועדת ההיגוי להקמת בית הספר לרפואה באריאל.
פנחסוב נשוי לאולגה ואב לשלושה ילדים. פנחסוב מתגורר בהתנחלות עץ אפרים.
פעילות מחקרית
מחקריו מתמקדים בהבנת מנגנונים מולקולרים של הפרעות נפשיות והקשר בין התפתחות הפרעות אלו לבין עמידות לדחק.
בעזרת סלקציה גנטית, פותח במעבדתו מודל ייחודי בבעלי חיים עם תכונות בולטות של צייתנות ושתלטנות. בניסוי בעכברים הם הגיבו בצורה שונה לתרופות פסיכוטרופיות וגירויים סביבתיים והציגו רגישות שונה לדחק. בעזרת מודל זה, קבוצת מחקר בהנחייתו הראתה שרגישות תורשתית לדחק עלולה להתבטא בהתפתחות הדרגתית של דלקת כרונית, בבעיות מטבוליות שמשמשות מנגנון התפתחות של הפרעות נפשיות ובירידה בתוחלת החיים. המודל משקף ונותן תמונה מציאותית על הפרעות הפסיכיאטריות בקרב בני אדם ומשמש כלי לחקר מנגנוני ההפרעות הנפשיות והשלכותיהן על האורגניזם השלם, וכן על דרכי הטיפול בהם.
פרסומים
לפנחסוב כ-90 פרסומים אקדמאיים. בין פרסומיו הבולטים:
Civilization IV
על המשחק
המשחק הוא משחק אסטרטגיה מבוסס תורים, בו השחקן מגלם מנהיג של תרבות עתיקה ועליו להובילה במהלך 6050 שנות היסטוריה (מ-4000 לפנה"ס עד לשנת 2050). על השחקן לבנות ערים, לחקור טכנולוגיות ולהתמודד עם תרבויות אחרות על ידי דיפלומטיה, הסכמי סחר ומלחמות.
ניצחון
יש מספר דרכים לנצח במשחק:
ציוויליזציות במשחק
בהדגשה: אומות או מנהיגים שאינם דורשים הרחבות ועדכונים.
טים הארדוויי
טימות'י דוואן "טים" הארדוויי האב (באנגלית: .Timothy Duane "Tim" Hardaway Sr; נולד ב-1 בספטמבר 1966) הוא כדורסלן עבר אמריקאי ששיחק בעמדת הרכז, ונחשב לאחד מטובי הרכזים ב-NBA בתקופתו. הארדוויי נודע במיוחד בכדרור ה"קרוסאובר" שלו ונחשב למי שסייע בהגברת הפופולריות של מהלך זה. הוא התפרסם בעיקר כאשר שיחק בגולדן סטייט ווריורס ובמיאמי היט, במדיהן הציג יכולות קליעה ומסירה משובחות.
בשנת 2022 נבחר הארדוויי האב להצטרף להיכל התהילה של הכדורסל.
בנו, טים ג'וניור, נבחר בדראפט ה-NBA בשנת 2013, ומשחק בקבוצת דאלאס מאבריקס.
ביוגרפיה
הארדוויי נולד בשיקגו שבאילינוי ונעשה לבוגר בית ספר תיכון קרבר, לאחר שגם שיחק בנבחרת הכדורסל של בית הספר. לאחר מכן הצטרף לקבוצתה של אוניברסיטת טקסס באל פאסו (UTEP), במדיה החל להפגין את סגנון המשחק הייחודי שלו עם כדרור ה"קרוסאובר" - שינוי כיוון חד תוך העברת הכדור בין הידיים - מה שזכה לכינוי "UTEP Two-step" על ידי פרשני הטלוויזיה. ב-1989 הוא נבחר לשחקן המכללות המצטיין מתחת לגובה 1.83 מטר, ובאותה שנה נבחר במקום ה-14 בדראפט ה-NBA על ידי קבוצת גולדן סטייט ווריורס.
בעונתו הראשונה בגולדן סטייט נבחר הארדוויי לחמישיית הרוקיז של העונה ב-NBA. לאחר אותה עונה עזב מאנוט בול את הקבוצה. הארדוויי היה אחד משלישיית השחקנים המובילים של גולדן סטייט, אשר זכתה לכינוי "Run TMC", יחד עם מיץ' ריצ'מונד וכריס מאלין. שלישייה זו ניחנה בהתקפות המהירות אליהן הנהיגה את הקבוצה, כאשר יכולת המסירה המצוינת וההתמודדות של הארדוויי במצבי אחד-על-אחד השלימה את יכולת החדירה של ריצ'מונד ואת יכולת הקליעה של מאלין.
במהלך תקופתו בגולדן סטייט הפך הארדוויי לשחקן שהגיע במספר הקטן ביותר של משחקים ל-5,000 נקודות ו-2,000 אסיסטים בקריירה, מלבד אוסקר רוברטסון. באמצע עונת עזב הארדוויי את גולדן סטייט ועבר למיאמי היט. בעונת הוביל הארדוויי את מיאמי לעונה המוצלחת בתולדותיה עד אז, ולהעפלה לסדרת גמר המזרח שהסתיימה בהפסד לשיקגו בולס. באותה עונה הוא נבחר לחמישייה הראשונה של העונה, והוזכר כמועמד לפרס ה-MVP של העונה.
בעונותיו הטובות בקריירה קלע הארדוויי בממוצעים של בין 18 ל-23 נקודות למשחק. במהלך תקופותיו בגולדן סטייט ובמיאמי הוא השתתף חמש פעמים במשחק האולסטאר של ה-NBA ונבחר חמש פעמים לאחת מחמישיות העונה. הוא נחשב לאחד ממוסרי האסיסטים הטובים בתולדות מיאמי, ויחד עם כוכבה האחר של הקבוצה, הסנטר אלונזו מורנינג, הוביל אותה לתקופה הטובה ביותר שלה באותו זמן. בשל פציעות מהן סבל הוא החמיץ רבים ממשחקי הפלייאוף בהם השתתפה הקבוצה. הארדוויי שיחק גם בנבחרת ארצות הברית באולימפיאדת סידני 2000, וזכה עמה במדליית הזהב.
לאחר שירדה יכולתו עם התקדמות גילו, עבר הארדוויי באוגוסט 2001 לקבוצת דאלאס מאבריקס. על אף שפתח בחמישייה בשני משחקים בלבד מתוך 54 בהם השתתף עם דאלאס, הוא קלע כ-10 נקודות בממוצע למשחק. כבר באמצע אותה עונה הוא הועבר לדנוור נאגטס, תמורת ניק ואן אקסל שעבר במקומו לדאלאס. לאחר ששיחק 14 משחקים בדנוור הוא הודיע על פרישתו ממשחק והפך לפרשן כדורסל ברשת ESPN. במרץ 2003 הוא חזר למגרשים וחתם בקבוצת אינדיאנה פייסרס, אותה עזב בסיום העונה.
תארים והישגים
הארדוויי החזיק בשיא כמוסר האסיסטים המוביל של מיאמי בכל הזמנים עם 1,947 אסיסטים, עד שהשיא נשבר על ידי דוויין וייד ב-2010. הוא גם חולק את שיא החטיפות למשחק פלייאוף אחד עם 8 חטיפות, והוא השחקן השני המהיר ביותר שהגיע ל-5,000 נקודות ו-2,000 אסיסטים בקריירה, אחרי אוסקר רוברטסון. ב-2009 הודיעה מיאמי כי מספר החולצה שלו (10) ייתלה באולמה ולא יילבש על ידי אף שחקן אחר.
הפריצה לכלא עכו
הפריצה לכלא עכו הייתה פעולת פשיטה של הארגון הצבאי לאומי, שנערכה ב־4 במאי 1947, ובמהלכה כוח אצ"ל שהתחזה לפלוגת הנדסה בריטית פרץ את חומות כלא עכו ואסירים רבים שהיו כלואים נמלטו. בנמלטים נמנו 41 אסירי אצ"ל ולח"י, שישה מתוכם נהרגו בנסיגת הכוח ושמונה נוספים נתפסו והוחזרו לכלא. 27 מתוכם הצליחו לצאת לחופשי בהם מפקדים בכירים באצ"ל דוגמת איתן לבני. הכוח הפורץ מנה 34 לוחמים, שלושה מהם, בהם מפקד הפעולה דב כהן, נהרגו בעת הנסיגה. שלושה לוחמי אצ"ל שנעצרו על ידי הבריטים הוצאו בהמשך להורג. במהלך הפעולה נמלטו גם 182 אסירים ערבים ורובם נתפסו והוחזרו לכלא. הפעולה זכתה להדים בכל העולם ופגעה ביוקרתם של הבריטים. הפעולה השפיעה על סיום המנדט הבריטי בארץ ישראל.
רקע
המצודה העות'מאנית בעכו נבנתה על גבי מצודה הוספיטלרית שכוסתה בחול על ידי הממלוכים, כפי שעשו באתרים אחרים בעיר. בתקופת המנדט הבריטי על ארץ ישראל שימשה המצודה כמרכז שלטון בריטי, בית כלא וגרדום. במתחם זה נכלאו, החל מראשית השלטון הבריטי בארץ ישראל ועד להכרזת העצמאות, אסירים ערבים רבים, חלקם שהורשעו בפלילים וחלקם לוחמים נגד הבריטים בתקופת המרד הערבי הגדול, וכן לוחמים יהודים מארגוני "ההגנה", ה"אצ"ל" וה"לח"י". כך, למשל, לאחר מאורעות הדמים בירושלים ב-1920 נאסרו בכלא זאב ז'בוטינסקי וחבריו, מארגני ההגנה היהודית בירושלים.
לוחמים יהודים ולוחמים ערבים הועלו לגרדום בכלא. פעמים רבות הצליחו שומרי המבצר להתגבר על תחבולות הכלואים ומאמציהם להימלט.
במקור תוכננה הפריצה להתרחש בחודש אפריל, ולשחרר גם את הנידונים למוות דב גרונר, יחיאל דרזנר, מרדכי אלקחי ואליעזר קשאני, אך משום שהם הועלו לגרדום במחטף שערכה הנציבות הבריטית בארץ ישראל – נדחתה הפריצה ונקבעה מחדש ל-4 במאי, יום שבו נערך מושב מיוחד של עצרת האו"ם לדיון בבעיית ארץ ישראל.
בסוף שנת 1946 הגיעה למבצר עכו קבוצה גדולה של אסירים יהודים, בהם 31 לוחמי אצ"ל שנלכדו במהלך פשיטה בדרום הארץ, ונדונו לתקופת מאסר של בין 15 שנה למאסר עולם. בראש יחידה זו עמד קצין המבצעים של האצ"ל איתן לבני. לפני הפריצה לכלא היו כלואים בו בסך הכל 613 אסירים, חלקם פליליים וחלקם חולי נפש, מהם 163 יהודים ו-450 ערבים.
מפקדי אצ"ל ולח"י שהיו כלואים במבצר החלו בבדיקה יסודית של אפשרויות הבריחה ממנו (ואף החלו בחפירת מנהרה לאולמות האבירים). לאחר עיון רב בנושא, הגיעו למסקנה שפריצה כזו תהיה בלתי-אפשרית ללא סיוע של כוחות מבחוץ, בתיאום עם האסירים בתוך הכלא. לאור מסקנה זו, פנו העצורים אל מפקדת האצ"ל בהצעה לתכנן תוכנית בריחה.
איסוף ידיעות
הידיעות למבצע נאספו בשתי דרכים במקביל: האסירים אספו את כל הפרטים הנוגעים לנעשה במבצר, כגון סדרי המשמרות וכו', ואילו הידיעות הנוגעות לפרטים אשר מחוץ למבצר, סידורי אבטחה, דרכי גישה ונסיגה, דרכי תגבורת אפשריות, נקודות תורפה במבנה וכו', נאספו על ידי מפקדת האצ"ל מבחוץ, באמצעות סיורים ועל ידי שימוש במקורות מידע שונים. אחד מהמסיירים היה עמיחי פאגלין קמב"ץ האצ"ל שהתחזה לערבי והגיע למסקנה כי המבצע אפשרי.
מפקדת האצ"ל החלה גם לשלוח את אנשיה לביקורים תכופים של האסירים בכלא, על מנת לעמוד על סדרי האבטחה הפנימיים בעצמה. המאמצים המודיעיניים של האצ"ל עלו יפה: נקודת תורפה בביצורי הכלא נמצאה. הקיר הדרומי של הכלא גבל בסמטה עתיקה ונמצא מעל החמאם הטורקי שבעיר. הוחלט לפרוץ דרך קיר זה. פרץ אטקס, מהנדס יהודי שעבר בשירות הבריטים, הדליף את תוכניות הבניה של הכלא לאצ"ל, מה שסייע להצלחת הפעולה.
הכנות למבצע
ההכנות הלוגיסטיות למבצע היו מסובכות ביותר, בשל מורכבות הפעולה. האצ"ל רכש ציוד מעודפי הצבא הבריטי: משאית, ג'יפ, 2 טנדרים צבאיים וטנדרים אזרחיים, אשר שופצו ונצבעו בצבעים ובסמלים של יחידת הנדסה בריטית. כך נרכשו גם מדי צבא. את יתר הציוד והנשק הוציאו ממחסני האצ"ל.
באחד מהביקורים הרבים שערך האצ"ל בבית הכלא הוברחו פנימה בתוך חבילות מזון חומרי נפץ, נפצים ופתילים שהוסתרו בקופסאות שימורים ובריבה. מחומרים אלו הוכנו שני מטעני חבלה ששקלו 1 ק"ג וכ-30 רימוני רסס, שנועדו לשלב ההתקפה והפריצה. בנוסף ריכזו האסירים גם מוטות ברזל ואלות לפריצת שערים ולהתגוננות.
בתוך בית הכלא אורגן מלאי של בגדים אזרחיים לשימוש האסירים הנמלטים, לשם היטמעותם בשטח. בשל מספר מצומצם של מקומות מסתור אפשריים, נקבע מספר הנמלטים ל-41, ונקבע כי הנמלטים יהיו האסירים שנשפטו לתקופות מאסר ארוכות.
כשבוע לפני הפריצה הועברה לאסירים הודעה על המועד. ההודעה נמסרה לאסירי הלח"י והאצ"ל בלבד, ולא נמסרה לאסירי ההגנה. ההסבר לכך הוא חוסר אמון של שתי המחתרות עקב הסזון. כן נקבע, שבמקרה והפריצה לא תיערך ביום שנקבעה, היא תיערך ביום למחרת באותה השעה.
הפעולה
מיציאת השיירה משוני אסר דב כהן על הלוחמים לדבר בעברית.
לכלא פרצה יחידה בפיקודם של דב סלומון "עובדיה" סגן מפקד המבצע ויהודה אפיריון, היחידה נכנסה לחמאם במסווה של טכנאי טלפון כאשר הם נושאים סולמות, חומרי נפץ, חבלים, אנקול וציוד פריצה. היחידה הייתה יכולה להטמין את המטענים בשקט מאחר שבתי עכו העתיקה והקיר הסתירו אותם מעיני הזקיפים הבריטים.
במקביל נפרשו סביב הכלא כוחות תקיפה ומילוט של האצ"ל, במסווה של שיירה צבאית בריטית, על מנת לאפשר לאסירים להימלט ולהיטמע בקהל ולמנוע מהבריטים לתפוס אותם מיד עם הימלטם.
הפריצה לכלא התבצעה בשעה 16:22, עם פיצוץ אדיר שהרעיד את הכלא. מיכאל אשבל – שהיה אחד מהאסירים – פוצץ את שער הסורגים במסדרון (בחומר נפץ ונפצים שהוברחו לתוך הכלא בתוך קופסאות שימורים וריבה), בזמן שקבוצה אחרת של אסירים עיכבה את הסוהרים הבריטים באמצעות מתרסים בוערים ורימוני הלם.
משעה שנשמעו הפיצוצים שררה אנדרלמוסיה בעיר אך כשהובן שהיהודים בורחים החלו הערבים בעיר לעזור לבריטים וניסו לעצור את הבורחים.
182 (או 214) אסירים ערבים שהיו בכלא ניצלו את ההזדמנות ונמלטו אף הם. מרביתם נתפסו והוחזרו לכלא.
הבריטים ניסו להביא לקבורה שבעה מהנופלים בפעולה ביישובים יהודים באזור עכו. בגלל השתייכותם הרוויזיוניסטית של הנופלים סירבו היישובים להביאם לקבורה בשטחם. לבסוף דב כהן וששה חללי פעולה נוספים הובאו לקבורה בבית הקברות של שבי ציון.
כאמור, חמישה מלוחמי האצ"ל נעצרו על ידי חיילי הצבא הבריטי בעת הפריצה לכלא והועמדו לדין. שלושה מהם – מאיר נקר, אבשלום חביב ויעקב וייס, נידונו למוות, ושני הנותרים, אמנון מיכאלוב ומנחם אוסטרוביץ (שנודע בעת המשפט רק בשמו המחתרתי, נחמן ציטרבאום), נידונו למאסר עולם. בניסיון למנוע את תלייתם של שלושת הנידונים למוות חטף האצ"ל שני סרג'נטים בריטיים, מרווין פייס וקליפורד מרטין, ואיים להוציאם להורג אם יבוצע גזר הדין. שלטונות המנדט הבריטי לא הגיבו לאולטימטום, וב-27 ביולי נמסרה ההודעה הרשמית ברדיו קול ירושלים, כי הנציב העליון הורה לתלות את שלושת הנידונים למוות. עם עלות השחר של יום שלישי, 29 ביולי 1947, כששירת התקווה בפיהם ובפי כל אסירי כלא עכו, הועלו לגרדום ונתלו בזה אחר זה אבשלום חביב, יעקב וייס ומאיר נקר, והיו לשלושת עולי הגרדום האחרונים. עוד באותו יום שני החיילים הבריטיים החטופים נתלו על ידי האצ"ל.
השפעת הפעולה
לפעולות אלה (הפריצה לעכו, תליית הסרג'נטים ו"ליל ההלקאות") הייתה השפעה מורלית חזקה על היישוב העברי בארץ ישראל ועל המאבק להקמת המדינה. שתי הפעולות פגעו קשות ביוקרת הבריטים בעולם ותרמו בין השאר להחלטתה של ועדת אונסקופ, הוועדה המיוחדת של האו"ם לעניין ארץ ישראל, על סיום המנדט הבריטי בארץ.
ביישוב העברי היו הדעות חלוקות. יום לאחר הפריצה לכלא עכו פרסם דובר הסוכנות היהודית הודעה ובה נכתב כי הפריצה היא "פעולה בלתי אחראית ומעשה איבוד לדעת. המתקיפים איבדו 15 הרוגים ובמחיר זה שחררו פושעים ערבים וביניהם כאלה ששפכו דם יהודי".
לעומת זאת כתב מפקד האצ"ל, מנחם בגין, את הדברים הבאים, ששודרו ב-7 במאי 1947:
בתודעה הציבורית
הפריצה לכלא עכו היא נושאם של ספרי זיכרונות ומחקרים אקדמיים, אנדרטות ויצירות אמנות שונות. וכן אחד הנושאים המוצגים במוזיאון אסירי המחתרות בעכו.
ב-1960 יצא לאקרנים הסרט "אקסודוס" שמבוסס על ספרו של ליאון יוריס, ובו כלולה סצנה על הפריצה לכלא עכו בהובלת איש "ההגנה" ארי בן כנען, דבר שהכעיס את אנשי אצ"ל שטענו לסילוף ההיסטוריה.
כנסיית גבירתנו של הבשורה
הכנסייה ממוקמת באזור ג'בל וובדא במרכזה של העיר. היא נפתחה בשנת 1962. מבנה הכנסייה הוא מלבני ובעל גג רעפים ומגדל נושא צלב צמוד אליו בקצהו המזרחי.
הכנסייה משתייכת לפטריארכיה הלטינית של ירושלים. קהילת הכנסייה ציינה ב-2012 מלאת 50 שנים לייסודה. לרגל המאורע שופצה הכנסייה במימון הפטריארכיה.
דוד חי אדרעי
רבי דוד חי אדרעי (מכונה: 'ציון') (ח' באייר ה'תרמ"ח, 19 באפריל 1888 – כ' באייר ה'תרצ"ב, 26 במאי 1932) היה ראש ישיבה בכותיאסי שבגאורגיה, ורב העיר טשקנט שבאוזבקיסטן, שד"ר צפת, דיין ומנהל תלמוד תורה בעיר.
ביוגרפיה
נולד בעיר צפת (אז חלק מהאימפריה העות'מאנית). בצעירותו למד בישיבות של הקהילה הספרדית בצפת, שם נתגדל.
שליחותו הראשונה
בשנת ה'תר"ע (1910) בהיותו בן 22, נשלח על ידי חכמי צפת לקהילות היהודיות באימפריה הרוסית, כדי לשמש שם כשד"ר מטעם הכולל של קהילת הספרדים בצפת. בפסח ה'תר"ע שהה רבי דוד חי באחת מערי הקוקז, בהיותו שם, חלה במחלה קשה. עקב הוראת הרופאים שאסרה עליו שתיית יין, נאלץ שלא לשתות ארבע כוסות בליל הסדר.
במהלך שליחותו, הגיע רבי דוד חי לעיר כותאיסי שבגאורגיה, ונתבקש על ידי בני הקהילה היהודית בעיר לשמש כראש ישיבה בבית המדרש שהקים הגביר יצחק אליגולי. רבי דוד חי נענה לבקשתם והחל לשמש כראש הישיבה אך בשל מזג האוויר הקר בכותאיסי, לא נשאר בעיר לאורך זמן, ועבר לערים סחינול וסוג'ונה. בזמן שהותו של רבי דוד חי בעיר סוג'ונה, נשאל על ידי רב העיר, רבי מיכאל נוח אילה-שוילי, מספר שאלות הלכתית.
שליחותו השנייה
לאחר שסיים רבי דוד חי את ענייני שליחותו חזר לעיר צפת. זמן קצר לאחר חזרתו לצפת, שלחו אותו חכמי צפת לשמש פעם נוספת כשד"ר באימפריה הרוסית. בשנת ה'תרע"ג (1913) עבר רבי דוד חי דרך העיר טשקנט, בירת מחוז טורקסטן שבאימפריה הרוסית (היום בירת אוזבקיסטן), ונתבקש על ידי בני הקהילה היהודית-בוכרית בעיר להישאר בעיר ולשמש כרב וכדיין בבית הדין של הקהילה. רבי דוד חי נענה לבקשתם ונשאר בעיר כחמש שנים. לצד פעילותו הרבנית בפסיקת הלכה, דרשנות וחיזוקה הרוחני של הקהילה, עסק גם בפעילות ציונית, ודאג להקמת ספריות שיהיו בהם ספרים הכתובים בעברית, וכן פעל להקים סניפים של התנועה הציונית והמזרחי בטשקנט ובשאר הערים באזור.